Europa Universalis III
Europa Universalis III (EU III) – 4X strateginis kompiuterinis žaidimas, „Europa Universalis II“ tęsinys, kurį sukūrė švedų įmonė „Paradox“. Išleistas 2007 m. sausio 23 d. Turi naują žaidimo variklį. Pradinis žaidimas tęsiasi 300 metų istorijos laikotarpyje: prasideda 1453 m. gegužės 30 d., kai Osmanų imperija užėmė Bizantijos sostinę Konstantinopolį, ir pasibaigia Prancūzijos revoliucija 1789 m. liepos 14 d. Žaidėjas gali rinktis valdyti vieną iš 250 pasaulio šalių iš 300 metų laikotarpio. Žaidžiant už tą pačią valstybę iš naujo, panašiai prasidedantis siužetas paprastai galiausiai susiklosto skirtingai, tiek dėl žaidėjo sprendimų, tiek dėl skirtingų DI sprendimų. Tačiau žaidimo kūrėjai stengėsi išlaikyti istorinį tikslumą maždaug 10–20 metų į priekį nuo žaidimo pradžios.